
		Projektas
ŠIAULIŲ MIESTO SAVIVALDYBĖS TARYBA

SPRENDIMAS
DĖL NEGYVENAMŲJŲ PATALPŲ DAINŲ G. 35, ŠIAULIUOSE, PERDAVIMO PANAUDOS SUTARTIMI ASOCIACIJAI „ŠIAULIŲ BOKSO AKADEMIJA“

2025 m.           d.    Nr. T-
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies          19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 8 punktu, įgyvendindama Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 6 punktą, atsižvelgdama į asociacijos „Šiaulių bokso akademija“ 2025-04-07 raštą Nr. G-2834 ir Negyvenamųjų pastatų, patalpų ir statinių skirstymo komisijos 2025-04-29 protokolą Nr. VM-129, Šiaulių miesto savivaldybės taryba nusprendžia:
. Perduoti pagal panaudos sutartį dešimčiai metų asociacijai „Šiaulių bokso akademija“ Šiaulių miesto savivaldybei nuosavybės teise priklausančias 297,37 kv. m ploto negyvenamąsias patalpas Dainų g. 35, Šiauliuose, (nekilnojamojo turto kadastrinių matavimų byloje pastatas pažymėtas 1C2b, unikalus numeris 2998-1002-5012, patalpų indeksai antrame aukšte nuo 2-44 iki 2‑58, bendras patalpų plotas antrame aukšte 297,37 kv. m.) asociacijos įstatuose numatytai veiklai vykdyti. 
. Įgalioti Šiaulių miesto savivaldybės merą pasirašyti šio sprendimo 1 punkte nurodyto turto perdavimo ir priėmimo aktą ir turto panaudos sutartį.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba bet kuriuose Regionų administracinio teismo rūmuose.

